Diari Oficial de la Generalitat Valenciana


Sumari del DOGV 4490, del 30-04-2003 (2003/4957)

RESOLUCIÓ de 25 d'abril de 2003, del director general de Funció Pública, relativa a procediment de revisió d'ofici de la base quarta, apartat C 1, del Concurs de Mèrits, Convocatòria núm. 48/2002, caps de Servici del Servici Valencià d'Ocupació i Formació.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4957


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 25 d'abril de 2003, del director general de Funció Pública, relativa a procediment de revisió d'ofici de la base quarta, apartat C 1, del Concurs de Mèrits, Convocatòria núm. 48/2002, caps de Servici del Servici Valencià d'Ocupació i Formació. [2003/X4957]
  
En data 25 d'abril de 2003, el conseller de Justícia i Administracions Públiques ha adoptat la resolució que a continuació es reproduïx literalment:
  
«Per Resolució de 20 de maig de 2002, de la Direcció General de Funció Pública, publicada en el DOGV núm. 4260, de data 30.05.2002, es va convocar Concurs de Mèrits número 48/2002, per a la provisió de llocs de treball de naturalesa funcionarial, sector administració general, grup A, caps de Servici del Servici Valencià d'Ocupació i Formació.
  
La convocatòria citada, en la base quarta, apartat C) 1, pel que fa a la valoració de l'experiència, es va ajustar a allò que ha sigut acordat per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que mitjançant Interlocutòria, de data 26.07.2000 va suspendre els art. 5.C.2, 6.C.2 i 7.C.2 de l'Orde de 20 de gener de la Conselleria de Justícia i Administracions Públiques per la qual van ser aprovats els barems generals d'aplicació als concursos de mèrits per a la provisió de llocs de treball, suspensió que permetia valorar únicament l'experiència adquirida en llocs a què s'haguera accedit per concurs o lliure designació.
  
Pendent únicament l'emissió, per part de l'autoritat convocant, de la resolució que ha de posar fi al procediment, la Secció Segona de la Sala Contenciosa Administrativa del Tribunal Superior de Justícia de la Comunitat Valenciana va dictar la Sentència 90/03, per la qual desestima el recurs interposat reconeixent que els preceptes del barem s'ajusten a dret, per la qual cosa considera que en els concursos de mèrits ha de valorar-se també l'experiència adquirida en llocs a què s'ha accedit en comissió de servicis o en adscripció provisional, perquè qui exercix un lloc ho fa amb plenitud, i per això la seua experiència quant al treball desenvolupat és la mateixa que si ho fera com a titular de tal lloc, i precisament del que es tracta és de valorar el treball desenvolupat, l'experiència. La part demandant va interposar recurs de cassació contra la Sentència dictada, que va ser inadmés a tràmit per la Sala mitjançant Interlocutòria de data 14 de març de 2003.
  
Per Resolució de 2 d'abril de 2003 de la Direcció General de Funció Pública (DOGV núm. 4.475, de 07.04.2003) es van adjudicar destinacions als participants en el Concurs de Mèrits núm. 48/2002, i resol únicament aquells llocs en què la proposta d'adjudicació efectuada per la Comissió de Valoració no estiguera afectada per la resolució judicial, i deixa, en conseqüència, pendents d'adjudicació aquells llocs en què la proposta de la Comissió poguera sofrir variació en aplicació de la Sentència.
  
Com a conseqüència d'allò que s'ha exposat, la no-valoració del treball exercit en comissió de servicis o en adscripció provisional com un mèrit per a l'obtenció d'un lloc de treball pel sistema de concurs, suposaria la vulneració de les garanties d'igualtat, mèrit i capacitat, per la qual cosa, per tal d'assegurar un tractament igualitari als participants en el concurs, escau incoar expedient de revisió d'ofici per a declarar la nul·litat de la base quarta de la convocatòria citada, en quant afecta els llocs de treball l'adjudicació dels quals no ha sigut resolta, perquè incorre en un vici de nul·litat de ple dret, conforme al que disposa l'article 62 de la Llei 30/1992, de Règim Jurídic de les Administracions Publiques i del Procediment Administratiu Comú.
  
Finalment, a l'empara del que disposa l'art. 104 de la citada Llei 30/1994, es considera convenient procedir a la suspensió de la convocatòria que es revisa, donat que la seua execució podria ocasionar perjudicis d'impossible o difícil reparació.
  
Per tant, i en ús de les facultats que em conferix la disposició addicional onzena del Text Refós de la Llei de Funció Pública Valenciana, segons la redacció donada per la Llei 9/2001, de 27 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, resolc:
  
Primer
  
Incoar expedient de revisió d'ofici per a la declaració de nul·litat de ple dret, si escau, de la base quarta de la Resolució de 20 de maig de 2002, de la Direcció General de Funció Pública, publicada en el DOGV núm. 4260, de data 30.05.2002, per la qual es convoca Concurs de Mèrits número 48/2002, per a la provisió de llocs de treball de naturalesa funcionarial, sector administració general, grup A, caps de Servici del Servici Valencià d'Ocupació i Formació, en allò que afecta els llocs de treball inclosos en dita convocatòria no adjudicats mitjançant Resolució de 2 d'abril de 2003 de la Direcció General de Funció Pública (DOGV núm. 4.475, de 7 d'abril de 2003).
  
Segon
  
En virtut del que disposa l'art. 104 de la Llei 30/94 suspendre l'execució de la Convocatòria 48/2002, en els llocs convocats i pendents d'adjudicació, mentre no es resolga sobre la procedència de nul·litat de la base quarta d'esta.
  
Tercer
  
La notificació de la present Resolució a les persones interessades s'efectuarà, en base al que preveu l'apartat 5 de l'article 59 de la citada Llei 30/1992, mitjançant la inserció d'anunci en el Diari Oficial de la Generalitat Valenciana.
  
Contra esta resolució no cap interposar cap recurs, segons l'article 107 de la Llei 30/1992 de Règim Jurídic de les Administracions Públiques i del Procediment Administratiu Comú?.
  
Com que la resolució dictada afecta als participants en el concurs de mèrits a què es referix, escau donar-li publicitat en el Diari Oficial de la Generalitat Valenciana, de conformitat amb el que disposen l'article 20.2 del Text Refós de la Llei de Funció Pública Valenciana i els articles 59.5 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, escau concedir als interessats un termini de 10 dies, comptats a partir de l'endemà al de la publicació de la present resolució, perquè, de conformitat amb el que disposa l'article 84 de la citada Llei 30/1992, puguen presentar les al·legacions que estimen pertinents.